พันธบัตรไทยเข้มแข็งฟุบ คลังเลื่อนขายไร้กำหนด
&nbsp;
17 ส.ค. 2554

โพสต์ทูเดย์ — คลังเลื่อนขายพันธบัตรออมทรัพย์แสนล้าน หวั่นลูกค้าเป็นผู้สูงอายุไม่ปลอดภัย
นายกรณ์ จาติกวณิช รมว.คลัง เปิดเผยว่า จากความวุ่นวายทางการเมืองในขณะนี้ ทำให้กระทรวงการคลังพิจารณาเลื่อนการขายพันธบัตรออมทรัพย์ไทยเข้มแข็ง วงเงิน 1 แสนล้านบาท ออกไปอย่างไม่มีกำหนด จากเดิมที่มีกำหนดขายในระหว่างวันที่ 1721 พ.ค. 2553 จนกว่าสถานการณ์การเมืองจะกลับมาสงบ โดยเฉพาะเหตุการณ์ต่างๆ ในเขตกรุงเทพฯ เข้าสู่ภาวะปกติ 
รมว.คลัง กล่าวว่า เดิมในวันที่ 17 พ.ค. 2553 จะเป็นการเปิดจำหน่ายให้ผู้สูงอายุเป็นวันแรก แต่กระทรวงการคลังก็เป็นห่วงในความปลอดภัยจากการชุมนุม ไม่อยากให้เงื่อนไขวันจำหน่ายพันธบัตรเป็นแรงกดดันให้ผู้สูงอายุต้องมารวมตัวซื้อพันธบัตรที่ธนาคารเป็นจำนวนมากตามสาขาในวันแรก อาจเป็นเป้าหมายของผู้ก่อการร้ายได้ และอาจทำให้ลูกหลานก็เกิดความเป็นห่วงว่าอาจจะไม่ปลอดภัยสำหรับผู้สูงอายุ
“เราจำเป็นต้องขอเลื่อนการขายพันธบัตรไทยเข้มแข็งออกไปอย่างไม่มีกำหนด แม้ว่าจะมีเสียงตอบรับต้องการร่วมจับจองพันธบัตรมากก็ตาม ก็ต้องรอให้เหตุการณ์สงบก่อน แล้วคลังจะประกาศวันจองให้ทราบอีกครั้ง” นายกรณ์ กล่าว
อย่างไรก็ตาม ยืนยันว่าเรื่องเงื่อนไขการจำหน่ายพันธบัตรออมทรัพย์ยังเป็นไปตามเดิม โดยเฉพาะเรื่องดอกเบี้ยยังจ่ายที่อัตราเดิม เพราะเชื่อว่าการเลื่อนจำหน่ายอาจจะเลื่อนระยะเวลาไปไม่นานมากนัก 
โดยกระทรวงการคลังยังกำหนดจำหน่ายพันธบัตรรุ่นอายุ 6 ปี อัตราดอกเบี้ยปีที่ 12 ที่ 3% ปีที่ 34 อัตราดอกเบี้ย 4% ปีที่ 5 อัตราดอกเบี้ย 5% และปีที่ 6 อัตราดอกเบี้ย 6% หรือดอกเบี้ยเฉลี่ย 4.16% 
กำหนดวงเงินซื้อขั้นต่ำ 1 หมื่นบาทแต่ไม่เกิน 1 ล้านบาทต่อราย และจะเปิดโอกาสให้กับผู้สูงอายุซื้อก่อน หากยังมีพันธบัตรเหลือก็จะเปิดขายให้แก่ประชาชนรายย่อยโดยทั่วไป ซึ่งถือว่าได้รับความสนใจมากเพราะอัตราดอกเบี้ยเฉลี่ย 4% นั้นถือว่าสูงกว่าการฝากเงินในธนาคารพาณิชย์ 
ทั้งนี้ การเลื่อนจำหน่ายพันธบัตรดังกล่าวได้มีการหารือร่วมกับผู้อำนวยการสำนักงานบริหารหนี้สาธารณะ (สบน.) และชี้แจงให้ธนาคารพาณิชย์ 12 แห่งที่เป็นตัวแทนจำหน่ายรับทราบแล้ว
โดยมีธนาคารเข้าร่วมถึง 12 แห่ง รวมถึงธนาคารออมสินที่มีสาขากว่า 800 แห่งทั่วประเทศ ซึ่งจะจัดสรรตามขนาดของฐานเงินฝากแต่ละธนาคารและแต่ละสาขา